Každý kvalitný robotický čistič okien je opatrený niekoľkými rôznymi bezpečnostnými prvkami. Najčastejšie disponujú dvomi spôsobmi napájania v prípade, že by jedno (elektrické napájanie) zlyhalo, druhé (záložná batéria) stále funguje. Táto batéria dokáže zariadenie udržať na okne v priemere až 20 minút, niektoré modely dokonca 30 minút. Ak by aj napriek tomuto opatreniu došlo k pádu, väčšina predávaných robotických čističov okien disponuje bezpečnostným lankom, ktoré je potrebné uchytiť o pevný, nepohyblivý objekt zabraňujúci prípadnému pádu pomerne drahého domáceho pomocníka.